<!--
<div id="lyriccontainer" class="def-lyric" style="background-image:url('https://djt-res.fzcl.org.cn/jly/img/buddha_city.jpg');background-size:cover;--full-font-size: 4vmin;--default-font-size: 1.6rem;">
   <div id="line-tools">
     <input type="checkbox" id='lyricSleep'>禁止熄屏</input>
     <button id='lyricFullscreen'>全屏播放</button>
     <button id='lyricBigger'>加大字体</button>
     <button id='lyricSmaller'>缩小字体</button>
     <button id='playNext' title="没有了">下一首</button>
     <button id='playPrev' title="没有了">上一首</button>
   </div>
   <div id="line-last"><span></span><span></span><span></span></div>
   <div id="line-current" class='active'><span></span><span></span><span></span></div>
   <div id="line-next"><span></span><span></span><span></span></div>
</div>
-->
<audio id="audio" controls style="width: 100%;">
<sourceList src="https://djt-res.fzcl.org.cn/jly/audio/4.%20Sanghadisesuddeso.mp3" >
<!--sourceList src="https://djt-res.fzcl.org.cn/jly/audio/大金塔寺晚课（宝经）祜巴罕听_0321.mp3,
https://djt-res.fzcl.org.cn/jly/audio/dhammacakka_0218.mp3" -->
</audio>

<div class="share-component" data-disabled="google,twitter,facebook" data-description="一键分享到微博，QQ空间，腾讯微博，人人，豆瓣"></div>
<div>

# 僧始终Saṅghādisesuddeso

<tai>ᩍᨾᩮ ᨡᩮᩣ ᨷᨶᩣᨿᩈᩜᨶᩮᩣ᩠ᨲ</tai><my>ဣမေ ခေါ ပနာယသ္မန္တော</my><roman>Ime kho panāyasmanto</roman><zh>具寿们，把这</zh>
<tai>ᨲᩮᩁᩈ ᩈᩘᨥᩣᨴᩥᩈᩮᩈᩣ ᨵᨾᩜᩣ ᩏᨴᩮ᩠ᨴᩈᩴ ᩋᩣᨣᨧ᩠ᨨᨶ᩠ᨲᩥ.</tai><my>တေရသ သင်္ဃာဒိသေသာ ဓမ္မာ ဥဒ္ဒေသံ အာဂစ္ဆန္တိ.</my><roman>terasa saṅghādisesā dhammā uddesaṃ āgacchanti.</roman><zh>十三僧始终法来诵出。</zh>

1. 
    <tai>ᩈᨬᩮ᩠ᨧᨲᨶᩥᨠᩣ ᩈᩩᨠ᩠ᨠᩅᩥᩔᨭᩛᩥ</tai><my>သဉ္စေတနိကာ သုက္ကဝိဿဋ္ဌိ</my><roman>Sañcetanikā sukkavissaṭṭhi</roman><zh>故意出精，</zh>
    <tai>ᩋᨬ᩠ᨬᨲᩕ ᩈᩩᨷᩥᨶᨶᩣ᩠ᨲ ᩈᩘᨥᩣᨴᩥᩈᩮᩈᩮᩣ.</tai><my>အညတြ သုပိနန္တာ သင်္ဃာဒိသေသော.</my><roman>aññatra supinantā saṅghādiseso.</roman><zh>除了梦中外，僧始终。</zh>
2. 
    <tai>ᨿᩮᩣ ᨷᨶ ᨽᩥᨠ᩠ᨡᩩ ᩒᨲᩥᨱᩮ᩠ᨱᩣ</tai><my>ယော ပန ဘိက္ခု ဩတိဏ္ဏော</my><roman>Yo pana bhikkhu otiṇṇo</roman><zh>若比库陷入欲望</zh>
    <tai>ᩅᩥᨷᩁᩥᨱᨲᩮᨶ ᨧᩥᨲᩮ᩠ᨲᨶ</tai><my>ဝိပရိဏတေန စိတ္တေန</my><roman>vipariṇatena cittena</roman><zh>以变易之心</zh>
    <tai>ᨾᩣᨲᩩᨣᩤᨾᩮᨶ ᩈᨴ᩠ᨵᩥᩴ</tai><my>မာတုဂါမေန သဒ္ဓိံ</my><roman>mātugāmena saddhiṃ</roman><zh>与女人</zh>
    <tai>ᨠᩣᨿᩈᩴᩈᨣ᩠ᨣᩴ ᩈᨾᩣᨷᨩᩮ᩠ᨩᨿ᩠ᨿ</tai><my>ကာယသံသဂ္ဂံ သမာပဇ္ဇေယျ</my><roman>kāyasaṃsaggaṃ samāpajjeyya</roman><zh>发生身体相接触，</zh>
    <tai>ᩉᨲ᩠ᨳᨣ᩠ᨣᩤᩉᩴ ᩅᩤ ᩅᩮᨱᩥᨣ᩠ᨣᩤᩉᩴ ᩅᩤ</tai><my>ဟတ္ထဂ္ဂါဟံ ဝါ ဝေဏိဂ္ဂါဟံ ဝါ</my><roman>hatthaggāhaṃ vā veṇiggāhaṃ vā</roman><zh>或牵手，或捉发，</zh>
    <tai>ᩋᨬ᩠ᨬᨲᩁᩔ ᩅᩤ ᩋᨬ᩠ᨬᨲᩁᩔ ᩅᩤ</tai><my>အညတရဿ ဝါ အညတရဿ ဝါ</my><roman>aññatarassa vā aññatarassa vā</roman><zh>或对任何</zh>
    <tai>ᩋᩘᨣᩔ ᨷᩁᩣᨾᩈᨶᩴ, ᩈᩘᨥᩣᨴᩥᩈᩮᩈᩮᩣ.</tai><my>အင်္ဂဿ ပရာမသနံ, သင်္ဃာဒိသေသော.</my><roman>aṅgassa parāmasanaṃ, saṅghādiseso.</roman><zh>肢体部分进行摩触者，僧始终。</zh>
3. 
    <tai>ᨿᩮᩣ ᨷᨶ ᨽᩥᨠ᩠ᨡᩩ ᩒᨲᩥᨱᩮ᩠ᨱᩣ</tai><my>ယော ပန ဘိက္ခု ဩတိဏ္ဏော</my><roman>Yo pana bhikkhu otiṇṇo</roman><zh>若比库以贪爱、</zh>
    <tai>ᩅᩥᨷᩁᩥᨱᨲᩮᨶ ᨧᩥᨲᩮ᩠ᨲᨶ ᨾᩣᨲᩩᨣᩤᨾᩴ</tai><my>ဝိပရိဏတေန စိတ္တေန မာတုဂါမံ</my><roman>vipariṇatena cittena mātugāmaṃ</roman><zh>变易之心对女人</zh>
    <tai>ᨴᩩᨭᩛᩩᩃ᩠ᩃᩣᩉᩥ ᩅᩤᨧᩣᩉᩥ ᩒᨽᩣᩈᩮᨿ᩠ᨿ</tai><my>ဒုဋ္ဌုလ္လာဟိ ဝါစာဟိ ဩဘာသေယျ</my><roman>duṭṭhullāhi vācāhi obhāseyya</roman><zh>说粗恶语，</zh>
    <tai>ᨿᨳᩣ ᨲᩴ ᨿᩩᩅᩤ ᨿᩩᩅᨲᩥᩴ</tai><my>ယထာ တံ ယုဝါ ယုဝတိံ</my><roman>yathā taṃ yuvā yuvatiṃ</roman><zh>犹如少男对少女[说]</zh>
    <tai>ᨾᩮᨳᩩᨶᩩᨷᩈᩴᩉᩥᨲᩣᩉᩥ, ᩈᩘᨥᩣᨴᩥᩈᩮᩈᩮᩣ.</tai><my>မေထုနုပသံဟိတာဟိ, သင်္ဃာဒိသေသော.</my><roman>methunupasaṃhitāhi, saṅghādiseso.</roman><zh>与淫欲相关者一样，僧始终。</zh>
4. 
    <tai>ᨿᩮᩣ ᨷᨶ ᨽᩥᨠ᩠ᨡᩩ ᩒᨲᩥᨱᩮ᩠ᨱᩣ</tai><my>ယော ပန ဘိက္ခု ဩတိဏ္ဏော</my><roman>Yo pana bhikkhu otiṇṇo</roman><zh>若比库以贪爱、</zh>
    <tai>ᩅᩥᨷᩁᩥᨱᨲᩮᨶ ᨧᩥᨲᩮ᩠ᨲᨶ ᨾᩣᨲᩩᨣᩤᨾᩔ ᩈᨶ᩠ᨲᩥᨠᩮ</tai><my>ဝိပရိဏတေန စိတ္တေန မာတုဂါမဿ သန္တိကေ</my><roman>vipariṇatena cittena mātugāmassa santike</roman><zh>变易之心于女人面前，</zh>
    <tai>ᩋᨲ᩠ᨲᨠᩣᨾᨷᩤᩁᩥᨧᩁᩥᨿᩣᨿ ᩅᨱ᩠ᨱᩴ ᨽᩣᩈᩮᨿ᩠ᨿ</tai><my>အတ္တကာမပါရိစရိယာယ ဝဏ္ဏံ ဘာသေယျ</my><roman>attakāmapāricariyāya vaṇṇaṃ bhāseyya</roman><zh>赞叹以欲侍奉自己而说:</zh>
    <tai>‘‘ ᩑᨲᨴᨣ᩠ᨣᩴ ᨽᨣᩥᨶᩥ ᨷᩤᩁᩥᨧᩁᩥᨿᩣᨶᩴ</tai><my>‘‘ ဧတဒဂ္ဂံ ဘဂိနိ ပါရိစရိယာနံ</my><roman>‘‘ etadaggaṃ bhagini pāricariyānaṃ</roman><zh>“姐妹，此是最上的侍奉：</zh>
    <tai>ᨿᩣ ᨾᩣᨴᩥᩈᩴ ᩈᩦᩃᩅᨶ᩠ᨲᩴ ᨠᩃ᩠ᨿᩋᩣᨱᨵᨾᩜᩴ ᨻᩕᩉᩜᨧᩣᩁᩥᩴ</tai><my>ယာ မာဒိသံ သီလဝန္တံ ကလျာဏဓမ္မံ ဗြဟ္မစာရိံ</my><roman>yā mādisaṃ sīlavantaṃ kalyāṇadhammaṃ brahmacāriṃ</roman><zh>像我这样的持戒者、善法者、梵行者，</zh>
    <tai>ᩑᨲᩮᨶ ᨵᨾᩮᩜᨶ ᨷᩁᩥᨧᩁᩮᨿ᩠ᨿᩣ’’ ᨲᩥ</tai><my>ဧတေန ဓမ္မေန ပရိစရေယျာ’’ တိ</my><roman>etena dhammena paricareyyā’’ ti</roman><zh>应该以此法来侍奉。”</zh>
    <tai>ᨾᩮᨳᩩᨶᩩᨷᩈᩴᩉᩥᨲᩮᨶ, ᩈᩘᨥᩣᨴᩥᩈᩮᩈᩮᩣ.</tai><my>မေထုနုပသံဟိတေန, သင်္ဃာဒိသေသော.</my><roman>methunupasaṃhitena, saṅghādiseso.</roman><zh>与淫欲相关者，僧始终。</zh>
5. 
    <tai>ᨿᩮᩣ ᨷᨶ ᨽᩥᨠ᩠ᨡᩩ ᩈᨬ᩠ᨧᩁᩥᨲ᩠ᨲᩴ ᩈᨾᩣᨷᨩᩮ᩠ᨩᨿ᩠ᨿ</tai><my>ယော ပန ဘိက္ခု သဉ္စရိတ္တံ သမာပဇ္ဇေယျ</my><roman>Yo pana bhikkhu sañcarittaṃ samāpajjeyya</roman><zh>若比库从事作媒，</zh>
    <tai>ᩍᨲ᩠ᨳᩥᨿᩣ ᩅᩤ ᨷᩩᩁᩥᩈᨾᨲᩥᩴ</tai><my>ဣတ္ထိယာ ဝါ ပုရိသမတိံ</my><roman>itthiyā vā purisamatiṃ</roman><zh>[传达]男子之意给女子，</zh>
    <tai>ᨷᩩᩁᩥᩈᩔ ᩅᩤ ᩍᨲ᩠ᨳᩥᨾᨲᩥᩴ,</tai><my>ပုရိသဿ ဝါ ဣတ္ထိမတိံ,</my><roman>purisassa vā itthimatiṃ,</roman><zh>或女子之意给男子，</zh>
    <tai>ᨩᩣᨿᨲ᩠ᨲᨶᩮ ᩅᩤ ᨩᩣᩁᨲ᩠ᨲᨶᩮ ᩅᩤ,</tai><my>ဇာယတ္တနေ ဝါ ဇာရတ္တနေ ဝါ,</my><roman>jāyattane vā jārattane vā,</roman><zh>而成为夫妻或情人，</zh>
    <tai>ᩋᨶ᩠ᨲᨾᩈᩮᩣ ᨲᩘᨡᨱᩥᨠᩣᨿᨷᩥ, ᩈᩘᨥᩣᨴᩥᩈᩮᩈᩮᩣ.</tai><my>အန္တမသော တင်္ခဏိကာယပိ, သင်္ဃာဒိသေသော.</my><roman>antamaso taṅkhaṇikāyapi, saṅghādiseso.</roman><zh>乃至短暂关系，也僧始终。</zh>
6. 
    <tai>ᩈᨬ᩠ᨬᩣᨧᩥᨠᩣᨿ ᨷᨶ ᨽᩥᨠ᩠ᨡᩩᨶᩣ ᨠᩩᨭᩥᩴ ᨠᩣᩁᨿᨾᩣᨶᩮᨶ</tai><my>သညာစိကာယ ပန ဘိက္ခုနာ ကုဋိံ ကာရယမာနေန</my><roman>Saññācikāya pana bhikkhunā kuṭiṃ kārayamānena</roman><zh>当比库自行乞求建造孤邸</zh>
    <tai>ᩋᩔᩣᨾᩥᨠᩴ ᩋᨲ᩠ᨲᩩᨴᩮ᩠ᨴᩈᩴ ᨷᨾᩣᨱᩥᨠᩣ ᨠᩣᩁᩮᨲᨻ᩠ᨻᩣ,</tai><my>အဿာမိကံ အတ္တုဒ္ဒေသံ ပမာဏိကာ ကာရေတဗ္ဗာ,</my><roman>assāmikaṃ attuddesaṃ pamāṇikā kāretabbā,</roman><zh>无[施]主的为自己的时，当应量而造。</zh>
    <tai>ᨲᨲᩕᩥᨴᩴ ᨷᨾᩣᨱᩴ,</tai><my>တတြိဒံ ပမာဏံ,</my><roman>tatridaṃ pamāṇaṃ,</roman><zh>这里的量是：</zh>
    <tai>ᨴᩦᨥᩈᩮᩣ ᨴ᩠ᩅᩤᨴᩈ ᩅᩥᨴᨲ᩠ᨳᩥᨿᩮᩣ ᩈᩩᨣᨲᩅᩥᨴᨲ᩠ᨳᩥᨿᩣ,</tai><my>ဒီဃသော ဒွါဒသ ဝိဒတ္ထိယော သုဂတဝိဒတ္ထိယာ,</my><roman>dīghaso dvādasa vidatthiyo sugatavidatthiyā,</roman><zh>长为善至张手的十二张手，</zh>
    <tai>ᨲᩥᩁᩥᨿᩴ ᩈᨲ᩠ᨲᨶ᩠ᨲᩁᩣ,</tai><my>တိရိယံ သတ္တန္တရာ,</my><roman>tiriyaṃ sattantarā,</roman><zh>内部宽为七张。</zh>
    <tai>ᨽᩥᨠ᩠ᨡᩪ ᩋᨽᩥᨶᩮᨲᨻ᩠ᨻᩣ ᩅᨲ᩠ᨳᩩᨴᩮᩈᨶᩣᨿ,</tai><my>ဘိက္ခူ အဘိနေတဗ္ဗာ ဝတ္ထုဒေသနာယ,</my><roman>bhikkhū abhinetabbā vatthudesanāya,</roman><zh>应带领比库们指示地点，</zh>
    <tai>ᨲᩮᩉᩥ ᨽᩥᨠ᩠ᨡᩪᩉᩥ ᩅᨲ᩠ᨳᩩ ᨴᩮᩈᩮᨲᨻ᩠ᨻᩴ</tai><my>တေဟိ ဘိက္ခူဟိ ဝတ္ထု ဒေသေတဗ္ဗံ</my><roman>tehi bhikkhūhi vatthu desetabbaṃ</roman><zh>应由那些比库指示</zh>
    <tai>ᩋᨶᩣᩁᨾ᩠ᨽᩴ ᩈᨷᩁᩥᨠ᩠ᨠᨾᨶᩴ.</tai><my>အနာရမ္ဘံ သပရိက္ကမနံ.</my><roman>anārambhaṃ saparikkamanaṃ.</roman><zh>无侵害、有环绕空间的地点。</zh>
    <tai>ᩈᩣᩁᨾᩮ᩠ᨽ ᨧᩮ ᨽᩥᨠ᩠ᨡᩩ ᩅᨲ᩠ᨳᩩᩈᩜᩥᩴ ᩋᨷᩁᩥᨠ᩠ᨠᨾᨶᩮ</tai><my>သာရမ္ဘေ စေ ဘိက္ခု ဝတ္ထုသ္မိံ အပရိက္ကမနေ</my><roman>Sārambhe ce bhikkhu vatthusmiṃ aparikkamane</roman><zh>若比库在有侵害、无环绕空间的地点</zh>
    <tai>ᩈᨬ᩠ᨬᩣᨧᩥᨠᩣᨿ ᨠᩩᨭᩥᩴ ᨠᩣᩁᩮᨿ᩠ᨿ,</tai><my>သညာစိကာယ ကုဋိံ ကာရေယျ,</my><roman>saññācikāya kuṭiṃ kāreyya,</roman><zh>自行乞求而建造孤邸，</zh>
    <tai>ᨽᩥᨠ᩠ᨡᩪ ᩅᩤ ᩋᨶᨽᩥᨶᩮᨿ᩠ᨿ ᩅᨲ᩠ᨳᩩᨴᩮᩈᨶᩣᨿ,</tai><my>ဘိက္ခူ ဝါ အနဘိနေယျ ဝတ္ထုဒေသနာယ,</my><roman>bhikkhū vā anabhineyya vatthudesanāya,</roman><zh>或未带领比库们指示地点，</zh>
    <tai>ᨷᨾᩣᨱᩴ ᩅᩤ ᩋᨲᩥᨠ᩠ᨠᩣᨾᩮᨿ᩠ᨿ, ᩈᩘᨥᩣᨴᩥᩈᩮᩈᩮᩣ.</tai><my>ပမာဏံ ဝါ အတိက္ကာမေယျ, သင်္ဃာဒိသေသော.</my><roman>pamāṇaṃ vā atikkāmeyya, saṅghādiseso.</roman><zh>或超过量者，僧始终。</zh>
7. 
    <tai>ᨾᩉᩃ᩠ᩃᨠᩴ ᨷᨶ ᨽᩥᨠ᩠ᨡᩩᨶᩣ ᩅᩥᩉᩣᩁᩴ ᨠᩣᩁᨿᨾᩣᨶᩮᨶ</tai><my>မဟလ္လကံ ပန ဘိက္ခုနာ ဝိဟာရံ ကာရယမာနေန</my><roman>Mahallakaṃ pana bhikkhunā vihāraṃ kārayamānena</roman><zh>当比库建造大住所时，</zh>
    <tai>ᩈᩔᩣᨾᩥᨠᩴ ᩋᨲ᩠ᨲᩩᨴᩮ᩠ᨴᩈᩴ</tai><my>သဿာမိကံ အတ္တုဒ္ဒေသံ</my><roman>sassāmikaṃ attuddesaṃ</roman><zh>有[施]主且为自己的</zh>
    <tai>ᨽᩥᨠ᩠ᨡᩪ ᩋᨽᩥᨶᩮᨲᨻ᩠ᨻᩣ ᩅᨲ᩠ᨳᩩᨴᩮᩈᨶᩣᨿ,</tai><my>ဘိက္ခူ အဘိနေတဗ္ဗာ ဝတ္ထုဒေသနာယ,</my><roman>bhikkhū abhinetabbā vatthudesanāya,</roman><zh>应带领比库们指示地点，</zh>
    <tai>ᨲᩮᩉᩥ ᨽᩥᨠ᩠ᨡᩪᩉᩥ ᩅᨲ᩠ᨳᩩ ᨴᩮᩈᩮᨲᨻ᩠ᨻᩴ </tai><my>တေဟိ ဘိက္ခူဟိ ဝတ္ထု ဒေသေတဗ္ဗံ </my><roman>tehi bhikkhūhi vatthu desetabbaṃ </roman><zh>应由那些比库指示</zh>
    <tai>ᩋᨶᩣᩁᨾ᩠ᨽᩴ ᩈᨷᩁᩥᨠ᩠ᨠᨾᨶᩴ.</tai><my>အနာရမ္ဘံ သပရိက္ကမနံ.</my><roman>anārambhaṃ saparikkamanaṃ.</roman><zh>无侵害、有环绕空间的地点。</zh>
    <tai>ᩈᩣᩁᨾᩮ᩠ᨽ ᨧᩮ ᨽᩥᨠ᩠ᨡᩩ ᩅᨲ᩠ᨳᩩᩈᩜᩥᩴ ᩋᨷᩁᩥᨠ᩠ᨠᨾᨶᩮ</tai><my>သာရမ္ဘေ စေ ဘိက္ခု ဝတ္ထုသ္မိံ အပရိက္ကမနေ</my><roman>Sārambhe ce bhikkhu vatthusmiṃ aparikkamane</roman><zh>若比库在有侵害、无环绕空间的地点</zh>
    <tai>ᨾᩉᩃ᩠ᩃᨠᩴ ᩅᩥᩉᩣᩁᩴ ᨠᩣᩁᩮᨿ᩠ᨿ,</tai><my>မဟလ္လကံ ဝိဟာရံ ကာရေယျ,</my><roman>mahallakaṃ vihāraṃ kāreyya,</roman><zh>自行乞求而建造大住所，</zh>
    <tai>ᨽᩥᨠ᩠ᨡᩪ ᩅᩤ ᩋᨶᨽᩥᨶᩮᨿ᩠ᨿ ᩅᨲ᩠ᨳᩩᨴᩮᩈᨶᩣᨿ, ᩈᩘᨥᩣᨴᩥᩈᩮᩈᩮᩣ.</tai><my>ဘိက္ခူ ဝါ အနဘိနေယျ ဝတ္ထုဒေသနာယ, သင်္ဃာဒိသေသော.</my><roman>bhikkhū vā anabhineyya vatthudesanāya, saṅghādiseso.</roman><zh>或未带领比库们指示地点者，僧始终。</zh>
8. 
    <tai>ᨿᩮᩣ ᨷᨶ ᨽᩥᨠ᩠ᨡᩩ ᨽᩥᨠ᩠ᨡᩩᩴ ᨴᩩᨭᩛᩮᩣ ᨴᩮᩤᩈᩮᩣ ᩋᨷ᩠ᨷᨲᩦᨲᩮᩣ</tai><my>ယော ပန ဘိက္ခု ဘိက္ခုံ ဒုဋ္ဌော ဒေါသော အပ္ပတီတော</my><roman>Yo pana bhikkhu bhikkhuṃ duṭṭho doso appatīto</roman><zh>若比库恶意、瞋恨、不满，</zh>
    <tai>ᩋᨾᩪᩃᨠᩮᨶ ᨷᩤᩁᩣᨩᩥᨠᩮᨶ ᨵᨾᩮᩜᨶ ᩋᨶᩩᨴ᩠ᨵᩴᩈᩮᨿ᩠ᨿ</tai><my>အမူလကေန ပါရာဇိကေန ဓမ္မေန အနုဒ္ဓံသေယျ</my><roman>amūlakena pārājikena dhammena anuddhaṃseyya</roman><zh>以无根据的巴拉基咖法诽谤比库:</zh>
    <tai>‘‘ ᩋᨷᩮ᩠ᨷᩅ ᨶᩣᨾ ᨶᩴ ᩍᨾᨾ᩠ᩉᩣ ᨻᩕᩉᩜᨧᩁᩥᨿᩣ ᨧᩣᩅᩮᨿ᩠ᨿᨶ᩠’’ ᨲᩥ ,</tai><my>‘‘ အပ္ပေဝ နာမ နံ ဣမမှာ ဗြဟ္မစရိယာ စာဝေယျန္’’ တိ ,</my><roman>‘‘ appeva nāma naṃ imamhā brahmacariyā cāveyyan’’ ti ,</roman><zh>“或许因此能使他从梵行中退堕。”</zh>
    <tai>ᨲᨲᩮᩣ ᩋᨷᩁᩮᨶ ᩈᨾᨿᩮᨶ</tai><my>တတော အပရေန သမယေန</my><roman>tato aparena samayena</roman><zh>在此后的其他时间，</zh>
    <tai>ᩈᨾᨶᩩᨣ᩠ᨣᩤᩉᩦᨿᨾᩣᨶᩮᩣ ᩅᩤ ᩋᩈᨾᨶᩩᨣ᩠ᨣᩤᩉᩦᨿᨾᩣᨶᩮᩣ ᩅᩤ</tai><my>သမနုဂ္ဂါဟီယမာနော ဝါ အသမနုဂ္ဂါဟီယမာနော ဝါ</my><roman>samanuggāhīyamāno vā asamanuggāhīyamāno vā</roman><zh>[无论]被检问或没有被检问，</zh>
    <tai>ᩋᨾᩪᩃᨠᨬᩮ᩠ᨧᩅ ᨲᩴ ᩋᨵᩥᨠᩁᨱᩴ ᩉᩮᩣᨲᩥ,</tai><my>အမူလကဉ္စေဝ တံ အဓိကရဏံ ဟောတိ,</my><roman>amūlakañceva taṃ adhikaraṇaṃ hoti,</roman><zh>那只是毫无根据的事件，</zh>
    <tai>ᨽᩥᨠ᩠ᨡᩩ ᨧ ᨴᩮᩤᩈᩴ ᨷᨲᩥᨭᩛᩣᨲᩥ, ᩈᩘᨥᩣᨴᩥᩈᩮᩈᩮᩣ.</tai><my>ဘိက္ခု စ ဒေါသံ ပတိဋ္ဌာတိ, သင်္ဃာဒိသေသော.</my><roman>bhikkhu ca dosaṃ patiṭṭhāti, saṅghādiseso.</roman><zh>而且比库乃基于瞋恨，僧始终。</zh>
9. 
    <tai>ᨿᩮᩣ ᨷᨶ ᨽᩥᨠ᩠ᨡᩩ ᨽᩥᨠ᩠ᨡᩩᩴ ᨴᩩᨭᩛᩮᩣ ᨴᩮᩤᩈᩮᩣ ᩋᨷ᩠ᨷᨲᩦᨲᩮᩣ</tai><my>ယော ပန ဘိက္ခု ဘိက္ခုံ ဒုဋ္ဌော ဒေါသော အပ္ပတီတော</my><roman>Yo pana bhikkhu bhikkhuṃ duṭṭho doso appatīto</roman><zh>若比库恶意、瞋恨、不满，</zh>
    <tai>ᩋᨬ᩠ᨬᨽᩣᨣᩥᨿᩔ ᩋᨵᩥᨠᩁᨱᩔ</tai><my>အညဘာဂိယဿ အဓိကရဏဿ</my><roman>aññabhāgiyassa adhikaraṇassa</roman><zh>他事件的</zh>
    <tai>ᨠᩥᨬ᩠ᨧᩥᨴᩮᩈᩴ ᩃᩮᩈᨾᨲ᩠ᨲᩴ ᩏᨷᩤᨴᩤᨿ</tai><my>ကိဉ္စိဒေသံ လေသမတ္တံ ဥပါဒါယ</my><roman>kiñcidesaṃ lesamattaṃ upādāya</roman><zh>部分类似之处取之，</zh>
    <tai>ᨷᩤᩁᩣᨩᩥᨠᩮᨶ ᨵᨾᩮᩜᨶ ᩋᨶᩩᨴ᩠ᨵᩴᩈᩮᨿ᩠ᨿ</tai><my>ပါရာဇိကေန ဓမ္မေန အနုဒ္ဓံသေယျ</my><roman>pārājikena dhammena anuddhaṃseyya</roman><zh>以巴拉基咖法诽谤比库：</zh>
    <tai>‘‘ ᩋᨷᩮ᩠ᨷᩅ ᨶᩣᨾ ᨶᩴ ᩍᨾᨾ᩠ᩉᩣ ᨻᩕᩉᩜᨧᩁᩥᨿᩣ ᨧᩣᩅᩮᨿ᩠ᨿᨶ᩠’’ ᨲᩥ,</tai><my>‘‘ အပ္ပေဝ နာမ နံ ဣမမှာ ဗြဟ္မစရိယာ စာဝေယျန္’’ တိ,</my><roman>‘‘ appeva nāma naṃ imamhā brahmacariyā cāveyyan’’ ti,</roman><zh>“或许因此能使他从梵行中退堕。”</zh>
    <tai>ᨲᨲᩮᩣ ᩋᨷᩁᩮᨶ ᩈᨾᨿᩮᨶ</tai><my>တတော အပရေန သမယေန</my><roman>tato aparena samayena</roman><zh>在此后的其他时间，</zh>
    <tai>ᩈᨾᨶᩩᨣ᩠ᨣᩤᩉᩦᨿᨾᩣᨶᩮᩣ ᩅᩤ ᩋᩈᨾᨶᩩᨣ᩠ᨣᩤᩉᩦᨿᨾᩣᨶᩮᩣ ᩅᩤ</tai><my>သမနုဂ္ဂါဟီယမာနော ဝါ အသမနုဂ္ဂါဟီယမာနော ဝါ</my><roman>samanuggāhīyamāno vā asamanuggāhīyamāno vā</roman><zh>[无论]被检问或没有被检问，</zh>
    <tai>ᩋᨬ᩠ᨬᨽᩣᨣᩥᨿᨬᩮ᩠ᨧᩅ ᨲᩴ ᩋᨵᩥᨠᩁᨱᩴ ᩉᩮᩣᨲᩥ</tai><my>အညဘာဂိယဉ္စေဝ တံ အဓိကရဏံ ဟောတိ</my><roman>aññabhāgiyañceva taṃ adhikaraṇaṃ hoti</roman><zh>那只是就其他事件的</zh>
    <tai>ᨠᩮᩣᨧᩥᨴᩮᩈᩮᩣ ᩃᩮᩈᨾᨲᩮ᩠ᨲᩣ ᩏᨷᩤᨴᩥᨶᩮᩣ᩠ᨶ,</tai><my>ကောစိဒေသော လေသမတ္တော ဥပါဒိန္နော,</my><roman>kocideso lesamatto upādinno,</roman><zh>部分类似之处取之，</zh>
    <tai>ᨽᩥᨠ᩠ᨡᩩ ᨧ ᨴᩮᩤᩈᩴ ᨷᨲᩥᨭᩛᩣᨲᩥ, ᩈᩘᨥᩣᨴᩥᩈᩮᩈᩮᩣ.</tai><my>ဘိက္ခု စ ဒေါသံ ပတိဋ္ဌာတိ, သင်္ဃာဒိသေသော.</my><roman>bhikkhu ca dosaṃ patiṭṭhāti, saṅghādiseso.</roman><zh>而且比库乃基于瞋恨，僧始终。</zh>
10. 
    <tai>ᨿᩮᩣ ᨷᨶ ᨽᩥᨠ᩠ᨡᩩ ᩈᨾᨣ᩠ᨣᩔ ᩈᩘᨥᩔ</tai><my>ယော ပန ဘိက္ခု သမဂ္ဂဿ သင်္ဃဿ</my><roman>Yo pana bhikkhu samaggassa saṅghassa</roman><zh>若比库对和合的僧团</zh>
    <tai>ᨽᩮᨴᩤᨿ ᨷᩁᨠ᩠ᨠᨾᩮᨿ᩠ᨿ, </tai><my>ဘေဒါယ ပရက္ကမေယျ, </my><roman>bhedāya parakkameyya, </roman><zh>致力于分裂，</zh>
    <tai>ᨽᩮᨴᨶᩈᩴᩅᨲ᩠ᨲᨶᩥᨠᩴ ᩅᩤ ᩋᨵᩥᨠᩁᨱᩴ</tai><my>ဘေဒနသံဝတ္တနိကံ ဝါ အဓိကရဏံ</my><roman>bhedanasaṃvattanikaṃ vā adhikaraṇaṃ</roman><zh>或对导致分裂之事</zh>
    <tai>ᩈᨾᩣᨴᩤᨿ ᨷᨣ᩠ᨣᨿ᩠ᩉ ᨲᩥᨭᩛᩮᨿ᩠ᨿ,</tai><my>သမာဒါယ ပဂ္ဂယှ တိဋ္ဌေယျ,</my><roman>samādāya paggayha tiṭṭheyya,</roman><zh>受持、坚持、住立。</zh>
    <tai>ᩈᩮᩣ ᨽᩥᨠ᩠ᨡᩩ ᨽᩥᨠ᩠ᨡᩪᩉᩥ ᩑᩅᨾᩔ ᩅᨧᨶᩦᨿᩮᩣ</tai><my>သော ဘိက္ခု ဘိက္ခူဟိ ဧဝမဿ ဝစနီယော</my><roman>so bhikkhu bhikkhūhi evamassa vacanīyo</roman><zh>比库们应如此劝告那个比库：</zh>
    <tai>‘‘ ᨾᩣᨿᩈᩜᩣ ᩈᨾᨣ᩠ᨣᩔ ᩈᩘᨥᩔ</tai><my>‘‘ မာယသ္မာ သမဂ္ဂဿ သင်္ဃဿ</my><roman>‘‘ māyasmā samaggassa saṅghassa</roman><zh>“请具寿不要对和合的僧团</zh>
    <tai>ᨽᩮᨴᩤᨿ ᨷᩁᨠ᩠ᨠᨾᩥ,</tai><my>ဘေဒါယ ပရက္ကမိ,</my><roman>bhedāya parakkami,</roman><zh>致力于分裂，</zh>
    <tai>ᨽᩮᨴᨶᩈᩴᩅᨲ᩠ᨲᨶᩥᨠᩴ ᩅᩤ ᩋᨵᩥᨠᩁᨱᩴ</tai><my>ဘေဒနသံဝတ္တနိကံ ဝါ အဓိကရဏံ</my><roman>bhedanasaṃvattanikaṃ vā adhikaraṇaṃ</roman><zh>或对导致分裂之事</zh>
    <tai>ᩈᨾᩣᨴᩤᨿ ᨷᨣ᩠ᨣᨿ᩠ᩉ ᩋᨭᩛᩣᩈᩥ,</tai><my>သမာဒါယ ပဂ္ဂယှ အဋ္ဌာသိ,</my><roman>samādāya paggayha aṭṭhāsi,</roman><zh>受持、坚持、住立。</zh>
    <tai>ᩈᨾᩮᨲᩣᨿᩈᩜᩣ ᩈᩘᨥᩮᨶ, ᩈᨾᨣᩮ᩠ᨣᩤ ᩉᩥ ᩈᩘᨥᩮᩣ</tai><my>သမေတာယသ္မာ သင်္ဃေန, သမဂ္ဂေါ ဟိ သင်္ဃော</my><roman>sametāyasmā saṅghena, samaggo hi saṅgho</roman><zh>具寿，请与僧团和合，和合的僧团确实是</zh>
    <tai>ᩈᨾᩮᩜᩣᨴᨾᩣᨶᩮᩣ ᩋᩅᩥᩅᨴᨾᩣᨶᩮᩣ</tai><my>သမ္မောဒမာနော အဝိဝဒမာနော</my><roman>sammodamāno avivadamāno</roman><zh>欢喜、无诤、</zh>
    <tai>ᩑᨠᩩᨴᩮ᩠ᨴᩈᩮᩣ ᨹᩣᩈᩩ ᩅᩥᩉᩁᨲᩦ’’ ᨲᩥ,</tai><my>ဧကုဒ္ဒေသော ဖာသု ဝိဟရတီ’’ တိ,</my><roman>ekuddeso phāsu viharatī’’ ti,</roman><zh>同一诵[戒]、安乐而住的！”</zh>
    <tai>ᩑᩅᨬ᩠ᨧ ᩈᩮᩣ ᨽᩥᨠ᩠ᨡᩩ ᨽᩥᨠ᩠ᨡᩪᩉᩥ</tai><my>ဧဝဉ္စ သော ဘိက္ခု ဘိက္ခူဟိ</my><roman>evañca so bhikkhu bhikkhūhi</roman><zh>当那个比库被比库们</zh>
    <tai>ᩅᩩᨧ᩠ᨧᨾᩣᨶᩮᩣ ᨲᨳᩮᩅ ᨷᨣ᩠ᨣᨱ᩠ᩉᩮᨿ᩠ᨿ,</tai><my>ဝုစ္စမာနော တထေဝ ပဂ္ဂဏှေယျ,</my><roman>vuccamāno tatheva paggaṇheyya,</roman><zh>如此劝告时，若他仍然坚持，</zh>
    <tai>ᩈᩮᩣ ᨽᩥᨠ᩠ᨡᩩ ᨽᩥᨠ᩠ᨡᩪᩉᩥ</tai><my>သော ဘိက္ခု ဘိက္ခူဟိ</my><roman>so bhikkhu bhikkhūhi</roman><zh>那个比库应被比库们</zh>
    <tai>ᨿᩣᩅᨲᨲᩥᨿᩴ ᩈᨾᨶᩩᨽᩣᩈᩥᨲᨻᩮ᩠ᨻᩣ</tai><my>ယာဝတတိယံ သမနုဘာသိတဗ္ဗော</my><roman>yāvatatiyaṃ samanubhāsitabbo</roman><zh>劝谏直到第三次，</zh>
    <tai>ᨲᩔ ᨷᨭᩥᨶᩥᩔᨣ᩠ᨣᩤᨿ,</tai><my>တဿ ပဋိနိဿဂ္ဂါယ,</my><roman>tassa paṭinissaggāya,</roman><zh>使他舍弃。</zh>
    <tai>ᨿᩣᩅᨲᨲᩥᨿᨬᩮ᩠ᨧ ᩈᨾᨶᩩᨽᩣᩈᩥᨿᨾᩣᨶᩮᩣ</tai><my>ယာဝတတိယဉ္စေ သမနုဘာသိယမာနော</my><roman>yāvatatiyañce samanubhāsiyamāno</roman><zh>假如在劝谏直到第三次时</zh>
    <tai>ᨲᩴ ᨷᨭᩥᨶᩥᩔᨩᩮ᩠ᨩᨿ᩠ᨿ,</tai><my>တံ ပဋိနိဿဇ္ဇေယျ,</my><roman>taṃ paṭinissajjeyya,</roman><zh>他舍弃了，</zh>
    <tai>ᩍᨧᩮ᩠ᨧᨲᩴ ᨠᩩᩈᩃᩴ,</tai><my>ဣစ္စေတံ ကုသလံ,</my><roman>iccetaṃ kusalaṃ,</roman><zh>这实在很好。</zh>
    <tai>ᨶᩮᩣ ᨧᩮ ᨷᨭᩥᨶᩥᩔᨩᩮ᩠ᨩᨿ᩠ᨿ, ᩈᩘᨥᩣᨴᩥᩈᩮᩈᩮᩣ.</tai><my>နော စေ ပဋိနိဿဇ္ဇေယျ, သင်္ဃာဒိသေသော.</my><roman>no ce paṭinissajjeyya, saṅghādiseso.</roman><zh>假如不舍弃，僧始终。</zh>
11. 
    <tai>ᨲᩔᩮᩅ ᨡᩮᩣ ᨷᨶ ᨽᩥᨠ᩠ᨡᩩᩔ ᨽᩥᨠ᩠ᨡᩪ ᩉᩮᩣᨶ᩠ᨲᩥ</tai><my>တဿေဝ ခေါ ပန ဘိက္ခုဿ ဘိက္ခူ ဟောန္တိ</my><roman>Tasseva kho pana bhikkhussa bhikkhū honti</roman><zh>有诸比库是那个比库的</zh>
    <tai>ᩋᨶᩩᩅᨲ᩠ᨲᨠᩣ ᩅᨣ᩠ᨣᩅᩤᨴᨠᩣ</tai><my>အနုဝတ္တကာ ဝဂ္ဂဝါဒကာ</my><roman>anuvattakā vaggavādakā</roman><zh>追随者，说别众者，</zh>
    <tai> ᩑᨠᩮᩣ ᩅᩤ ᨴᩮ᩠ᩅ ᩅᩤ ᨲᨿᩮᩣ ᩅᩤ,</tai><my> ဧကော ဝါ ဒွေ ဝါ တယော ဝါ,</my><roman> eko vā dve vā tayo vā,</roman><zh>一个、两个或三个，</zh>
    <tai>ᨲᩮ ᩑᩅᩴ ᩅᨴᩮᨿ᩠ᨿᩩᩴ</tai><my>တေ ဧဝံ ဝဒေယျုံ</my><roman>te evaṃ vadeyyuṃ</roman><zh>若他们如此说:</zh>
    <tai>‘‘ ᨾᩣᨿᩈᩜᨶᩮᩣ᩠ᨲ ᩑᨲᩴ ᨽᩥᨠ᩠ᨡᩩᩴ ᨠᩥᨬ᩠ᨧᩥ ᩋᩅᨧᩩᨲ᩠ᨳ,</tai><my>‘‘ မာယသ္မန္တော ဧတံ ဘိက္ခုံ ကိဉ္စိ အဝစုတ္ထ,</my><roman>‘‘ māyasmanto etaṃ bhikkhuṃ kiñci avacuttha,</roman><zh>“具寿们，请不要说那位比库的任何事情。</zh>
    <tai>ᨵᨾᩜᩅᩤᨴᩦ ᨧᩮᩈᩮᩣ ᨽᩥᨠ᩠ᨡᩩ,</tai><my>ဓမ္မဝါဒီ စေသော ဘိက္ခု,</my><roman>dhammavādī ceso bhikkhu,</roman><zh>那位比库是法说者，</zh>
    <tai>ᩅᩥᨶᨿᩅᩤᨴᩦ ᨧᩮᩈᩮᩣ ᨽᩥᨠ᩠ᨡᩩ,</tai><my>ဝိနယဝါဒီ စေသော ဘိက္ခု,</my><roman>vinayavādī ceso bhikkhu,</roman><zh>那位比库是律说者，</zh>
    <tai>ᩋᨾ᩠ᩉᩣᨠᨬᩮ᩠ᨧᩈᩮᩣ ᨽᩥᨠ᩠ᨡᩩ</tai><my>အမှာကဉ္စေသော ဘိက္ခု</my><roman>amhākañceso bhikkhu</roman><zh>那位比库就我们的</zh>
    <tai>ᨨᨶ᩠ᨴᨬ᩠ᨧ ᩁᩩᨧᩥᨬ᩠ᨧ ᩋᩣᨴᩤᨿ ᩅᩮᩤᩉᩁᨲᩥ,</tai><my>ဆန္ဒဉ္စ ရုစိဉ္စ အာဒါယ ဝေါဟရတိ,</my><roman>chandañca ruciñca ādāya voharati,</roman><zh>所欲和所喜乐取之而说，</zh>
    <tai>ᨩᩣᨶᩣᨲᩥ, ᨶᩮᩣ ᨽᩣᩈᨲᩥ,</tai><my>ဇာနာတိ, နော ဘာသတိ,</my><roman>jānāti, no bhāsati,</roman><zh>他知我们而说，</zh>
    <tai>ᩋᨾ᩠ᩉᩣᨠᨾᩮ᩠ᨷᨲᩴ ᨡᨾᨲᩦ’’ ᨲᩥ,</tai><my>အမှာကမ္ပေတံ ခမတီ’’ တိ,</my><roman>amhākampetaṃ khamatī’’ ti,</roman><zh>那是我们所忍可的。”</zh>
    <tai>ᨲᩮ ᨽᩥᨠ᩠ᨡᩪ ᨽᩥᨠ᩠ᨡᩪᩉᩥ ᩑᩅᨾᩔᩩ ᩅᨧᨶᩦᨿᩣ</tai><my>တေ ဘိက္ခူ ဘိက္ခူဟိ ဧဝမဿု ဝစနီယာ</my><roman>te bhikkhū bhikkhūhi evamassu vacanīyā</roman><zh>比库们应如此劝告那些比库:</zh>
    <tai>‘‘ ᨾᩣᨿᩈᩜᨶᩮᩣ᩠ᨲ ᩑᩅᩴ ᩋᩅᨧᩩᨲ᩠ᨳ,</tai><my>‘‘ မာယသ္မန္တော ဧဝံ အဝစုတ္ထ,</my><roman>‘‘ māyasmanto evaṃ avacuttha,</roman><zh>“请具寿们不要如此说，</zh>
    <tai>ᨶ ᨧᩮᩈᩮᩣ ᨽᩥᨠ᩠ᨡᩩ ᨵᨾᩜᩅᩤᨴᩦ,</tai><my>န စေသော ဘိက္ခု ဓမ္မဝါဒီ,</my><roman>na ceso bhikkhu dhammavādī,</roman><zh>那个比库不是法说者，</zh>
    <tai>ᨶ ᨧᩮᩈᩮᩣ ᨽᩥᨠ᩠ᨡᩩ ᩅᩥᨶᨿᩅᩤᨴᩦ,</tai><my>န စေသော ဘိက္ခု ဝိနယဝါဒီ,</my><roman>na ceso bhikkhu vinayavādī,</roman><zh>那个比库也不是律说者。</zh>
    <tai>ᨾᩣᨿᩈᩜᨶᩣ᩠ᨲᨶᨾ᩠ᨷᩥ ᩈᩘᨥᨽᩮᨴᩮᩤ ᩁᩩᨧ᩠ᨧᩥᨲ᩠ᨳ,</tai><my>မာယသ္မန္တာနမ္ပိ သင်္ဃဘေဒေါ ရုစ္စိတ္ထ,</my><roman>māyasmantānampi saṅghabhedo ruccittha,</roman><zh>具寿们，也不要喜乐于分裂僧团。</zh>
    <tai>ᩈᨾᩮᨲᩣᨿᩈᩜᨶᩣ᩠ᨲᨶᩴ ᩈᩘᨥᩮᨶ,</tai><my>သမေတာယသ္မန္တာနံ သင်္ဃေန,</my><roman>sametāyasmantānaṃ saṅghena,</roman><zh>具寿们，请与僧团和合，</zh>
    <tai>ᩈᨾᨣᩮ᩠ᨣᩤ ᩉᩥ ᩈᩘᨥᩮᩣ</tai><my>သမဂ္ဂေါ ဟိ သင်္ဃော</my><roman>samaggo hi saṅgho</roman><zh>和合的僧团确实</zh>
    <tai>ᩈᨾᩮᩜᩣᨴᨾᩣᨶᩮᩣ ᩋᩅᩥᩅᨴᨾᩣᨶᩮᩣ</tai><my>သမ္မောဒမာနော အဝိဝဒမာနော</my><roman>sammodamāno avivadamāno</roman><zh>是欢喜、无诤、</zh>
    <tai>ᩑᨠᩩᨴᩮ᩠ᨴᩈᩮᩣ ᨹᩣᩈᩩ ᩅᩥᩉᩁᨲᩦ’’ ᨲᩥ ,</tai><my>ဧကုဒ္ဒေသော ဖာသု ဝိဟရတီ’’ တိ ,</my><roman>ekuddeso phāsu viharatī’’ ti ,</roman><zh>同一诵[戒]、安乐而住的！”</zh>
    <tai>ᩑᩅᨬ᩠ᨧ ᨲᩮ ᨽᩥᨠ᩠ᨡᩪ ᨽᩥᨠ᩠ᨡᩪᩉᩥ</tai><my>ဧဝဉ္စ တေ ဘိက္ခူ ဘိက္ခူဟိ</my><roman>evañca te bhikkhū bhikkhūhi</roman><zh>当那些比库被比库们如此</zh>
    <tai>ᩅᩩᨧ᩠ᨧᨾᩣᨶᩣ ᨲᨳᩮᩅ ᨷᨣ᩠ᨣᨱ᩠ᩉᩮᨿ᩠ᨿᩩᩴ,</tai><my>ဝုစ္စမာနာ တထေဝ ပဂ္ဂဏှေယျုံ,</my><roman>vuccamānā tatheva paggaṇheyyuṃ,</roman><zh>劝告时，若他们仍然坚持，</zh>
    <tai>ᨲᩮ ᨽᩥᨠ᩠ᨡᩪ ᨽᩥᨠ᩠ᨡᩪᩉᩥ</tai><my>တေ ဘိက္ခူ ဘိက္ခူဟိ</my><roman>te bhikkhū bhikkhūhi</roman><zh>那些比库应被比库们</zh>
    <tai>ᨿᩣᩅᨲᨲᩥᨿᩴ ᩈᨾᨶᩩᨽᩣᩈᩥᨲᨻ᩠ᨻᩣ</tai><my>ယာဝတတိယံ သမနုဘာသိတဗ္ဗာ</my><roman>yāvatatiyaṃ samanubhāsitabbā</roman><zh>劝谏直到第三次，</zh>
    <tai>ᨲᩔ ᨷᨭᩥᨶᩥᩔᨣ᩠ᨣᩤᨿ,</tai><my>တဿ ပဋိနိဿဂ္ဂါယ,</my><roman>tassa paṭinissaggāya,</roman><zh>使他们舍弃。</zh>
    <tai>ᨿᩣᩅᨲᨲᩥᨿᨬᩮ᩠ᨧ ᩈᨾᨶᩩᨽᩣᩈᩥᨿᨾᩣᨶᩣ</tai><my>ယာဝတတိယဉ္စေ သမနုဘာသိယမာနာ</my><roman>yāvatatiyañce samanubhāsiyamānā</roman><zh>假如在劝谏直到第三次时</zh>
    <tai>ᨲᩴ ᨷᨭᩥᨶᩥᩔᨩᩮ᩠ᨩᨿ᩠ᨿᩩᩴ,</tai><my>တံ ပဋိနိဿဇ္ဇေယျုံ,</my><roman>taṃ paṭinissajjeyyuṃ,</roman><zh>舍弃了，</zh>
    <tai>ᩍᨧᩮ᩠ᨧᨲᩴ ᨠᩩᩈᩃᩴ,</tai><my>ဣစ္စေတံ ကုသလံ,</my><roman>iccetaṃ kusalaṃ,</roman><zh>这实在很好。</zh>
    <tai>ᨶᩮᩣ ᨧᩮ ᨷᨭᩥᨶᩥᩔᨩᩮ᩠ᨩᨿ᩠ᨿᩩᩴ, ᩈᩘᨥᩣᨴᩥᩈᩮᩈᩮᩣ.</tai><my>နော စေ ပဋိနိဿဇ္ဇေယျုံ, သင်္ဃာဒိသေသော.</my><roman>no ce paṭinissajjeyyuṃ, saṅghādiseso.</roman><zh>假如不舍弃，僧始终。</zh>
12. 
    <tai>ᨽᩥᨠ᩠ᨡᩩ ᨷᨶᩮᩅ ᨴᩩᨻ᩠ᨻᨧᨩᩣᨲᩥᨠᩮᩣ ᩉᩮᩣᨲᩥ</tai><my>ဘိက္ခု ပနေဝ ဒုဗ္ဗစဇာတိကော ဟောတိ</my><roman>Bhikkhu paneva dubbacajātiko hoti</roman><zh>若有生性难教的比库，</zh>
    <tai>ᩏᨴᩮ᩠ᨴᩈᨷᩁᩥᨿᩣᨷᨶᩮ᩠ᨶᩈᩩ ᩈᩥᨠ᩠ᨡᩣᨷᨴᩮᩈᩩ</tai><my>ဥဒ္ဒေသပရိယာပန္နေသု သိက္ခာပဒေသု</my><roman>uddesapariyāpannesu sikkhāpadesu</roman><zh>在属于所诵学处的范围内</zh>
    <tai>ᨽᩥᨠ᩠ᨡᩪᩉᩥ ᩈᩉᨵᨾᩜᩥᨠᩴ ᩅᩩᨧ᩠ᨧᨾᩣᨶᩮᩣ</tai><my>ဘိက္ခူဟိ သဟဓမ္မိကံ ဝုစ္စမာနော</my><roman>bhikkhūhi sahadhammikaṃ vuccamāno</roman><zh>当比库们如法劝告时，</zh>
    <tai>ᩋᨲ᩠ᨲᩣᨶᩴ ᩋᩅᨧᨶᩦᨿᩴ ᨠᩁᩮᩣᨲᩥ</tai><my>အတ္တာနံ အဝစနီယံ ကရောတိ</my><roman>attānaṃ avacanīyaṃ karoti</roman><zh>他使自己不受劝告:</zh>
    <tai>‘‘ ᨾᩣ ᨾᩴ ᩋᩣᨿᩈᩜᨶᩮᩣ᩠ᨲ ᨠᩥᨬ᩠ᨧᩥ ᩋᩅᨧᩩᨲ᩠ᨳ</tai><my>‘‘ မာ မံ အာယသ္မန္တော ကိဉ္စိ အဝစုတ္ထ</my><roman>‘‘ mā maṃ āyasmanto kiñci avacuttha</roman><zh>“请具寿们不要劝告我任何</zh>
    <tai>ᨠᩃ᩠ᨿᩋᩣᨱᩴ ᩅᩤ ᨷᩤᨷᨠᩴ ᩅᩤ,</tai><my>ကလျာဏံ ဝါ ပါပကံ ဝါ,</my><roman>kalyāṇaṃ vā pāpakaṃ vā,</roman><zh>善的或恶的，</zh>
    <tai>ᩋᩉᨾ᩠ᨷᩤᨿᩈᩜᨶᩮ᩠ᨲ ᨶ ᨠᩥᨬ᩠ᨧᩥ ᩅᨠ᩠ᨡᩣᨾᩥ</tai><my>အဟမ္ပါယသ္မန္တေ န ကိဉ္စိ ဝက္ခာမိ</my><roman>ahampāyasmante na kiñci vakkhāmi</roman><zh>我也不会劝说具寿们任何</zh>
    <tai>ᨠᩃ᩠ᨿᩋᩣᨱᩴ ᩅᩤ ᨷᩤᨷᨠᩴ ᩅᩤ,</tai><my>ကလျာဏံ ဝါ ပါပကံ ဝါ,</my><roman>kalyāṇaṃ vā pāpakaṃ vā,</roman><zh>善的或恶的，</zh>
    <tai>ᩅᩥᩁᨾᨳᩣᨿᩈᩜᨶᩮᩣ᩠ᨲ ᨾᨾ ᩅᨧᨶᩣᨿᩣ’’ ᨲᩥ,</tai><my>ဝိရမထာယသ္မန္တော မမ ဝစနာယာ’’ တိ,</my><roman>viramathāyasmanto mama vacanāyā’’ ti,</roman><zh>请具寿们停止劝告我！”</zh>
    <tai>ᩈᩮᩣ ᨽᩥᨠ᩠ᨡᩩ ᨽᩥᨠ᩠ᨡᩪᩉᩥ ᩑᩅᨾᩔ ᩅᨧᨶᩦᨿᩮᩣ</tai><my>သော ဘိက္ခု ဘိက္ခူဟိ ဧဝမဿ ဝစနီယော</my><roman>so bhikkhu bhikkhūhi evamassa vacanīyo</roman><zh>那个比库应被比库们如此劝告:</zh>
    <tai>‘‘ ᨾᩣᨿᩈᩜᩣ ᩋᨲ᩠ᨲᩣᨶᩴ ᩋᩅᨧᨶᩦᨿᩴ ᩋᨠᩣᩈᩥ,</tai><my>‘‘ မာယသ္မာ အတ္တာနံ အဝစနီယံ အကာသိ,</my><roman>‘‘ māyasmā attānaṃ avacanīyaṃ akāsi,</roman><zh>“请具寿不要使自己不受劝告，</zh>
    <tai>ᩅᨧᨶᩦᨿᨾᩮᩅᩤᨿᩈᩜᩣ ᩋᨲ᩠ᨲᩣᨶᩴ ᨠᩁᩮᩣᨲᩩ,</tai><my>ဝစနီယမေဝါယသ္မာ အတ္တာနံ ကရောတု,</my><roman>vacanīyamevāyasmā attānaṃ karotu,</roman><zh>请具寿使自己接受劝告，</zh>
    <tai>ᩋᩣᨿᩈᩜᩣᨷᩥ ᨽᩥᨠ᩠ᨡᩪ ᩅᨴᨲᩩ ᩈᩉᨵᨾᩮᩜᨶ,</tai><my>အာယသ္မာပိ ဘိက္ခူ ဝဒတု သဟဓမ္မေန,</my><roman>āyasmāpi bhikkhū vadatu sahadhammena,</roman><zh>请具寿如法地劝告比库们，</zh>
    <tai>ᨽᩥᨠ᩠ᨡᩪᨷᩥ ᩋᩣᨿᩈᩜᨶ᩠ᨲᩴ ᩅᨠ᩠ᨡᨶ᩠ᨲᩥ ᩈᩉᨵᨾᩮᩜᨶ,</tai><my>ဘိက္ခူပိ အာယသ္မန္တံ ဝက္ခန္တိ သဟဓမ္မေန,</my><roman>bhikkhūpi āyasmantaṃ vakkhanti sahadhammena,</roman><zh>比库们也将如法地劝说具寿，</zh>
    <tai>ᩑᩅᩴ ᩈᩴᩅᨴ᩠ᨵᩤ ᩉᩥ ᨲᩔ ᨽᨣᩅᨲᩮᩣ ᨷᩁᩥᩈᩣ</tai><my>ဧဝံ သံဝဒ္ဓါ ဟိ တဿ ဘဂဝတော ပရိသာ</my><roman>evaṃ saṃvaddhā hi tassa bhagavato parisā</roman><zh>如此则世尊之众得以增长，</zh>
    <tai>ᨿᨴᩥᨴᩴ ᩋᨬ᩠ᨬᨾᨬ᩠ᨬᩅᨧᨶᩮᨶ</tai><my>ယဒိဒံ အညမညဝစနေန</my><roman>yadidaṃ aññamaññavacanena</roman><zh>这即是——互相劝告，</zh>
    <tai>ᩋᨬ᩠ᨬᨾᨬ᩠ᨬᩅᩩᨭᩛᩣᨷᨶᩮᨶᩣ’’ ᨲᩥ,</tai><my>အညမညဝုဋ္ဌာပနေနာ’’ တိ,</my><roman>aññamaññavuṭṭhāpanenā’’ ti,</roman><zh>互相出罪。”</zh>
    <tai>ᩑᩅᨬ᩠ᨧ ᩈᩮᩣ ᨽᩥᨠ᩠ᨡᩩ ᨽᩥᨠ᩠ᨡᩪᩉᩥ</tai><my>ဧဝဉ္စ သော ဘိက္ခု ဘိက္ခူဟိ</my><roman>evañca so bhikkhu bhikkhūhi</roman><zh>当那个比库被比库们如此</zh>
    <tai>ᩅᩩᨧ᩠ᨧᨾᩣᨶᩮᩣ ᨲᨳᩮᩅ ᨷᨣ᩠ᨣᨱ᩠ᩉᩮᨿ᩠ᨿ,</tai><my>ဝုစ္စမာနော တထေဝ ပဂ္ဂဏှေယျ,</my><roman>vuccamāno tatheva paggaṇheyya,</roman><zh>劝告时，若他仍然坚持，</zh>
    <tai>ᩈᩮᩣ ᨽᩥᨠ᩠ᨡᩩ ᨽᩥᨠ᩠ᨡᩪᩉᩥ</tai><my>သော ဘိက္ခု ဘိက္ခူဟိ</my><roman>so bhikkhu bhikkhūhi</roman><zh>那个比库应被比库们</zh>
    <tai>ᨿᩣᩅᨲᨲᩥᨿᩴ ᩈᨾᨶᩩᨽᩣᩈᩥᨲᨻᩮ᩠ᨻᩣ</tai><my>ယာဝတတိယံ သမနုဘာသိတဗ္ဗော</my><roman>yāvatatiyaṃ samanubhāsitabbo</roman><zh>劝谏直到第三次，</zh>
    <tai>ᨲᩔ ᨷᨭᩥᨶᩥᩔᨣ᩠ᨣᩤᨿ ,</tai><my>တဿ ပဋိနိဿဂ္ဂါယ ,</my><roman>tassa paṭinissaggāya ,</roman><zh>使他舍弃。</zh>
    <tai>ᨿᩣᩅᨲᨲᩥᨿᨬᩮ᩠ᨧ ᩈᨾᨶᩩᨽᩣᩈᩥᨿᨾᩣᨶᩮᩣ</tai><my>ယာဝတတိယဉ္စေ သမနုဘာသိယမာနော</my><roman>yāvatatiyañce samanubhāsiyamāno</roman><zh>假如在乃至第三次劝谏时</zh>
    <tai>ᨲᩴ ᨷᨭᩥᨶᩥᩔᨩᩮ᩠ᨩᨿ᩠ᨿ,</tai><my>တံ ပဋိနိဿဇ္ဇေယျ,</my><roman>taṃ paṭinissajjeyya,</roman><zh>舍弃了，</zh>
    <tai>ᩍᨧᩮ᩠ᨧᨲᩴ ᨠᩩᩈᩃᩴ,</tai><my>ဣစ္စေတံ ကုသလံ,</my><roman>iccetaṃ kusalaṃ,</roman><zh>这实在很好。</zh>
    <tai>ᨶᩮᩣ ᨧᩮ ᨷᨭᩥᨶᩥᩔᨩᩮ᩠ᨩᨿ᩠ᨿ, ᩈᩘᨥᩣᨴᩥᩈᩮᩈᩮᩣ.</tai><my>နော စေ ပဋိနိဿဇ္ဇေယျ, သင်္ဃာဒိသေသော.</my><roman>no ce paṭinissajjeyya, saṅghādiseso.</roman><zh>假如不舍弃，僧始终。</zh>
13. 
    <tai>ᨽᩥᨠ᩠ᨡᩩ ᨷᨶᩮᩅ ᩋᨬ᩠ᨬᨲᩁᩴ</tai><my>ဘိက္ခု ပနေဝ အညတရံ</my><roman>Bhikkhu paneva aññataraṃ</roman><zh>若有比库对某一</zh>
    <tai>ᨣᩤᨾᩴ ᩅᩤ ᨶᩥᨣᨾᩴ ᩅᩤ ᩏᨷᨶᩥᩔᩣᨿ</tai><my>ဂါမံ ဝါ နိဂမံ ဝါ ဥပနိဿာယ</my><roman>gāmaṃ vā nigamaṃ vā upanissāya</roman><zh>村或镇依止</zh>
    <tai>ᩅᩥᩉᩁᨲᩥ ᨠᩩᩃᨴᩪᩈᨠᩮᩣ ᨷᩤᨷᩈᨾᩣᨧᩣᩁᩮᩣ,</tai><my>ဝိဟရတိ ကုလဒူသကော ပါပသမာစာရော,</my><roman>viharati kuladūsako pāpasamācāro,</roman><zh>而住，[却]是污家者，恶行者。</zh>
    <tai>ᨲᩔ ᨡᩮᩣ ᨷᩤᨷᨠᩣ ᩈᨾᩣᨧᩣᩁᩣ</tai><my>တဿ ခေါ ပါပကာ သမာစာရာ</my><roman>tassa kho pāpakā samācārā</roman><zh>他的恶行</zh>
    <tai>ᨴᩥᩔᨶ᩠ᨲᩥ ᨧᩮᩅ ᩈᩩᨿ᩠ᨿᨶ᩠ᨲᩥ ᨧ,</tai><my>ဒိဿန္တိ စေဝ သုယျန္တိ စ,</my><roman>dissanti ceva suyyanti ca,</roman><zh>被看见且被听闻，</zh>
    <tai>ᨠᩩᩃᩣᨶᩥ ᨧ ᨲᩮᨶ ᨴᩩᨭᩛᩣᨶᩥ</tai><my>ကုလာနိ စ တေန ဒုဋ္ဌာနိ</my><roman>kulāni ca tena duṭṭhāni</roman><zh>以及被他所污的诸家</zh>
    <tai>ᨴᩥᩔᨶ᩠ᨲᩥ ᨧᩮᩅ ᩈᩩᨿ᩠ᨿᨶ᩠ᨲᩥ ᨧ,</tai><my>ဒိဿန္တိ စေဝ သုယျန္တိ စ,</my><roman>dissanti ceva suyyanti ca,</roman><zh>被看见且被听闻。</zh>
    <tai>ᩈᩮᩣ ᨽᩥᨠ᩠ᨡᩩ ᨽᩥᨠ᩠ᨡᩪᩉᩥ ᩑᩅᨾᩔ ᩅᨧᨶᩦᨿᩮᩣ</tai><my>သော ဘိက္ခု ဘိက္ခူဟိ ဧဝမဿ ဝစနီယော</my><roman>so bhikkhu bhikkhūhi evamassa vacanīyo</roman><zh>比库们应如此劝告那个比库:</zh>
    <tai>‘‘ ᩋᩣᨿᩈᩜᩣ ᨡᩮᩣ ᨠᩩᩃᨴᩪᩈᨠᩮᩣ ᨷᩤᨷᩈᨾᩣᨧᩣᩁᩮᩣ,</tai><my>‘‘ အာယသ္မာ ခေါ ကုလဒူသကော ပါပသမာစာရော,</my><roman>‘‘ āyasmā kho kuladūsako pāpasamācāro,</roman><zh>“具寿实是污家者，恶行者。</zh>
    <tai>ᩋᩣᨿᩈᩜᨲᩮᩣ ᨡᩮᩣ ᨷᩤᨷᨠᩣ ᩈᨾᩣᨧᩣᩁᩣ</tai><my>အာယသ္မတော ခေါ ပါပကာ သမာစာရာ</my><roman>āyasmato kho pāpakā samācārā</roman><zh>具寿的恶行</zh>
    <tai>ᨴᩥᩔᨶ᩠ᨲᩥ ᨧᩮᩅ ᩈᩩᨿ᩠ᨿᨶ᩠ᨲᩥ ᨧ,</tai><my>ဒိဿန္တိ စေဝ သုယျန္တိ စ,</my><roman>dissanti ceva suyyanti ca,</roman><zh>被看见且被听闻，</zh>
    <tai>ᨠᩩᩃᩣᨶᩥ ᨧᩣᨿᩈᩜᨲᩣ ᨴᩩᨭᩛᩣᨶᩥ</tai><my>ကုလာနိ စာယသ္မတာ ဒုဋ္ဌာနိ</my><roman>kulāni cāyasmatā duṭṭhāni</roman><zh>以及被具寿所污的诸家</zh>
    <tai>ᨴᩥᩔᨶ᩠ᨲᩥ ᨧᩮᩅ ᩈᩩᨿ᩠ᨿᨶ᩠ᨲᩥ ᨧ,</tai><my>ဒိဿန္တိ စေဝ သုယျန္တိ စ,</my><roman>dissanti ceva suyyanti ca,</roman><zh>被看见且被听闻。</zh>
    <tai>ᨷᨠ᩠ᨠᨾᨲᩣᨿᩈᩜᩣ ᩍᨾᨾ᩠ᩉᩣ ᩋᩣᩅᩤᩈᩣ,</tai><my>ပက္ကမတာယသ္မာ ဣမမှာ အာဝါသာ,</my><roman>pakkamatāyasmā imamhā āvāsā,</roman><zh>请具寿离开此住处，</zh>
    <tai>ᩋᩃᩴ ᨲᩮ ᩍᨵ ᩅᩤᩈᩮᨶᩣ’’ ᨲᩥ,</tai><my>အလံ တေ ဣဓ ဝါသေနာ’’ တိ,</my><roman>alaṃ te idha vāsenā’’ ti,</roman><zh>你在这里已住够了！”</zh>
    <tai>ᩑᩅᨬ᩠ᨧ ᩈᩮᩣ ᨽᩥᨠ᩠ᨡᩩ ᨽᩥᨠ᩠ᨡᩪᩉᩥ ᩅᩩᨧ᩠ᨧᨾᩣᨶᩮᩣ</tai><my>ဧဝဉ္စ သော ဘိက္ခု ဘိက္ခူဟိ ဝုစ္စမာနော</my><roman>evañca so bhikkhu bhikkhūhi vuccamāno</roman><zh>当比库们如此劝告那个比库时，</zh>
    <tai>ᨲᩮ ᨽᩥᨠ᩠ᨡᩪ ᩑᩅᩴ ᩅᨴᩮᨿ᩠ᨿ</tai><my>တေ ဘိက္ခူ ဧဝံ ဝဒေယျ</my><roman>te bhikkhū evaṃ vadeyya</roman><zh>却如此对那些比库说:</zh>
    <tai>‘‘ ᨨᨶ᩠ᨴᨣᩤᨾᩥᨶᩮᩣ ᨧ ᨽᩥᨠ᩠ᨡᩪ,</tai><my>‘‘ ဆန္ဒဂါမိနော စ ဘိက္ခူ,</my><roman>‘‘ chandagāmino ca bhikkhū,</roman><zh>“比库们是随欲者，</zh>
    <tai>ᨴᩮᩤᩈᨣᩤᨾᩥᨶᩮᩣ ᨧ ᨽᩥᨠ᩠ᨡᩪ,</tai><my>ဒေါသဂါမိနော စ ဘိက္ခူ,</my><roman>dosagāmino ca bhikkhū,</roman><zh>比库们是随瞋者，</zh>
    <tai>ᨾᩮᩣᩉᨣᩤᨾᩥᨶᩮᩣ ᨧ ᨽᩥᨠ᩠ᨡᩪ,</tai><my>မောဟဂါမိနော စ ဘိက္ခူ,</my><roman>mohagāmino ca bhikkhū,</roman><zh>比库们是随痴者，</zh>
    <tai>ᨽᨿᨣᩤᨾᩥᨶᩮᩣ ᨧ ᨽᩥᨠ᩠ᨡᩪ</tai><my>ဘယဂါမိနော စ ဘိက္ခူ</my><roman>bhayagāmino ca bhikkhū</roman><zh>比库们是随怖者。</zh>
    <tai>ᨲᩣᨴᩥᩈᩥᨠᩣᨿ ᩋᩣᨷᨲ᩠ᨲᩥᨿᩣ ᩑᨠᨧ᩠ᨧᩴ ᨷᨻ᩠ᨻᩣᨩᩮᨶ᩠ᨲᩥ,</tai><my>တာဒိသိကာယ အာပတ္တိယာ ဧကစ္စံ ပဗ္ဗာဇေန္တိ,</my><roman>tādisikāya āpattiyā ekaccaṃ pabbājenti,</roman><zh>对同样的罪，驱出一些人，</zh>
    <tai>ᩑᨠᨧ᩠ᨧᩴ ᨶ ᨷᨻ᩠ᨻᩣᨩᩮᨶ᩠ᨲᩦ’’ ᨲᩥ,</tai><my>ဧကစ္စံ န ပဗ္ဗာဇေန္တီ’’ တိ,</my><roman>ekaccaṃ na pabbājentī’’ ti,</roman><zh>不驱出一些人。”</zh>
    <tai>ᩈᩮᩣ ᨽᩥᨠ᩠ᨡᩩ ᨽᩥᨠ᩠ᨡᩪᩉᩥ ᩑᩅᨾᩔ ᩅᨧᨶᩦᨿᩮᩣ</tai><my>သော ဘိက္ခု ဘိက္ခူဟိ ဧဝမဿ ဝစနီယော</my><roman>so bhikkhu bhikkhūhi evamassa vacanīyo</roman><zh>比库们应如此劝告那个比库:</zh>
    <tai>‘‘ ᨾᩣᨿᩈᩜᩣ ᩑᩅᩴ ᩋᩅᨧ,</tai><my>‘‘ မာယသ္မာ ဧဝံ အဝစ,</my><roman>‘‘ māyasmā evaṃ avaca,</roman><zh>“请具寿不要如此说。</zh>
    <tai>ᨶ ᨧ ᨽᩥᨠ᩠ᨡᩪ ᨨᨶ᩠ᨴᨣᩤᨾᩥᨶᩮᩣ,</tai><my>န စ ဘိက္ခူ ဆန္ဒဂါမိနော,</my><roman>na ca bhikkhū chandagāmino,</roman><zh>比库们不是随欲者，</zh>
    <tai>ᨶ ᨧ ᨽᩥᨠ᩠ᨡᩪ ᨴᩮᩤᩈᨣᩤᨾᩥᨶᩮᩣ,</tai><my>န စ ဘိက္ခူ ဒေါသဂါမိနော,</my><roman>na ca bhikkhū dosagāmino,</roman><zh>比库们不是随瞋者，</zh>
    <tai>ᨶ ᨧ ᨽᩥᨠ᩠ᨡᩪ ᨾᩮᩣᩉᨣᩤᨾᩥᨶᩮᩣ,</tai><my>န စ ဘိက္ခူ မောဟဂါမိနော,</my><roman>na ca bhikkhū mohagāmino,</roman><zh>比库们不是随痴者，</zh>
    <tai>ᨶ ᨧ ᨽᩥᨠ᩠ᨡᩪ ᨽᨿᨣᩤᨾᩥᨶᩮᩣ,</tai><my>န စ ဘိက္ခူ ဘယဂါမိနော,</my><roman>na ca bhikkhū bhayagāmino,</roman><zh>比库们不是随怖者。</zh>
    <tai>ᩋᩣᨿᩈᩜᩣ ᨡᩮᩣ ᨠᩩᩃᨴᩪᩈᨠᩮᩣ ᨷᩤᨷᩈᨾᩣᨧᩣᩁᩮᩣ,</tai><my>အာယသ္မာ ခေါ ကုလဒူသကော ပါပသမာစာရော,</my><roman>āyasmā kho kuladūsako pāpasamācāro,</roman><zh>具寿实是污家者，恶行者。</zh>
    <tai>ᩋᩣᨿᩈᩜᨲᩮᩣ ᨡᩮᩣ ᨷᩤᨷᨠᩣ ᩈᨾᩣᨧᩣᩁᩣ</tai><my>အာယသ္မတော ခေါ ပါပကာ သမာစာရာ</my><roman>āyasmato kho pāpakā samācārā</roman><zh>具寿的恶行</zh>
    <tai>ᨴᩥᩔᨶ᩠ᨲᩥ ᨧᩮᩅ ᩈᩩᨿ᩠ᨿᨶ᩠ᨲᩥ ᨧ,</tai><my>ဒိဿန္တိ စေဝ သုယျန္တိ စ,</my><roman>dissanti ceva suyyanti ca,</roman><zh>被看见且被听闻，</zh>
    <tai>ᨠᩩᩃᩣᨶᩥ ᨧᩣᨿᩈᩜᨲᩣ ᨴᩩᨭᩛᩣᨶᩥ</tai><my>ကုလာနိ စာယသ္မတာ ဒုဋ္ဌာနိ</my><roman>kulāni cāyasmatā duṭṭhāni</roman><zh>以及被具寿所污的诸家</zh>
    <tai>ᨴᩥᩔᨶ᩠ᨲᩥ ᨧᩮᩅ ᩈᩩᨿ᩠ᨿᨶ᩠ᨲᩥ ᨧ,</tai><my>ဒိဿန္တိ စေဝ သုယျန္တိ စ,</my><roman>dissanti ceva suyyanti ca,</roman><zh>被看见且被听闻。</zh>
    <tai>ᨷᨠ᩠ᨠᨾᨲᩣᨿᩈᩜᩣ ᩍᨾᨾ᩠ᩉᩣ ᩋᩣᩅᩤᩈᩣ,</tai><my>ပက္ကမတာယသ္မာ ဣမမှာ အာဝါသာ,</my><roman>pakkamatāyasmā imamhā āvāsā,</roman><zh>请具寿离开此住处，</zh>
    <tai>ᩋᩃᩴ ᨲᩮ ᩍᨵ ᩅᩤᩈᩮᨶᩣ’’ ᨲᩥ,</tai><my>အလံ တေ ဣဓ ဝါသေနာ’’ တိ,</my><roman>alaṃ te idha vāsenā’’ ti,</roman><zh>你在这里已住够了！”</zh>
    <tai>ᩑᩅᨬ᩠ᨧ ᩈᩮᩣ ᨽᩥᨠ᩠ᨡᩩ ᨽᩥᨠ᩠ᨡᩪᩉᩥ ᩅᩩᨧ᩠ᨧᨾᩣᨶᩮᩣ</tai><my>ဧဝဉ္စ သော ဘိက္ခု ဘိက္ခူဟိ ဝုစ္စမာနော</my><roman>evañca so bhikkhu bhikkhūhi vuccamāno</roman><zh>当那个比库被比库们如此被劝告时，</zh>
    <tai>ᨲᨳᩮᩅ ᨷᨣ᩠ᨣᨱ᩠ᩉᩮᨿ᩠ᨿ,</tai><my>တထေဝ ပဂ္ဂဏှေယျ,</my><roman>tatheva paggaṇheyya,</roman><zh>若他仍然坚持，</zh>
    <tai>ᩈᩮᩣ ᨽᩥᨠ᩠ᨡᩩ ᨽᩥᨠ᩠ᨡᩪᩉᩥ</tai><my>သော ဘိက္ခု ဘိက္ခူဟိ</my><roman>so bhikkhu bhikkhūhi</roman><zh>那个比库应被比库们</zh>
    <tai>ᨿᩣᩅᨲᨲᩥᨿᩴ ᩈᨾᨶᩩᨽᩣᩈᩥᨲᨻᩮ᩠ᨻᩣ</tai><my>ယာဝတတိယံ သမနုဘာသိတဗ္ဗော</my><roman>yāvatatiyaṃ samanubhāsitabbo</roman><zh>劝谏直到第三次，</zh>
    <tai>ᨲᩔ ᨷᨭᩥᨶᩥᩔᨣ᩠ᨣᩤᨿ,</tai><my>တဿ ပဋိနိဿဂ္ဂါယ,</my><roman>tassa paṭinissaggāya,</roman><zh>使他舍弃。</zh>
    <tai>ᨿᩣᩅᨲᨲᩥᨿᨬᩮ᩠ᨧ ᩈᨾᨶᩩᨽᩣᩈᩥᨿᨾᩣᨶᩮᩣ</tai><my>ယာဝတတိယဉ္စေ သမနုဘာသိယမာနော</my><roman>yāvatatiyañce samanubhāsiyamāno</roman><zh>假如在劝谏直到第三次时</zh>
    <tai>ᨲᩴ ᨷᨭᩥᨶᩥᩔᨩᩮ᩠ᨩᨿ᩠ᨿ,</tai><my>တံ ပဋိနိဿဇ္ဇေယျ,</my><roman>taṃ paṭinissajjeyya,</roman><zh>舍弃了，</zh>
    <tai>ᩍᨧᩮ᩠ᨧᨲᩴ ᨠᩩᩈᩃᩴ,</tai><my>ဣစ္စေတံ ကုသလံ,</my><roman>iccetaṃ kusalaṃ,</roman><zh>这实在很好。</zh>
    <tai>ᨶᩮᩣ ᨧᩮ ᨷᨭᩥᨶᩥᩔᨩᩮ᩠ᨩᨿ᩠ᨿ, ᩈᩘᨥᩣᨴᩥᩈᩮᩈᩮᩣ.</tai><my>နော စေ ပဋိနိဿဇ္ဇေယျ, သင်္ဃာဒိသေသော.</my><roman>no ce paṭinissajjeyya, saṅghādiseso.</roman><zh>假如不舍弃，僧始终。</zh>

<tai>ᩏᨴ᩠ᨴᩥᨭᩛᩣ ᨡᩮᩣ ᩋᩣᨿᩈᩜᨶᩮᩣ᩠ᨲ</tai><my>ဥဒ္ဒိဋ္ဌာ ခေါ အာယသ္မန္တော</my><roman>Uddiṭṭhā kho āyasmanto</roman><zh>具寿们，已经诵出</zh>
<tai>ᨲᩮᩁᩈ ᩈᩘᨥᩣᨴᩥᩈᩮᩈᩣ ᨵᨾᩜᩣ</tai><my>တေရသ သင်္ဃာဒိသေသာ ဓမ္မာ</my><roman>terasa saṅghādisesā dhammā</roman><zh>十三僧始终法。</zh>
<tai>ᨶᩅ ᨷᨮᨾᩣᨷᨲ᩠ᨲᩥᨠᩣ,</tai><my>နဝ ပဌမာပတ္တိကာ,</my><roman>nava paṭhamāpattikā,</roman><zh>[前面]九条最初即犯；</zh>
<tai>ᨧᨲ᩠ᨲᩣᩁᩮᩣ ᨿᩣᩅᨲᨲᩥᨿᨠᩣ.</tai><my>စတ္တာရော ယာဝတတိယကာ.</my><roman>cattāro yāvatatiyakā.</roman><zh>[后面]四条乃至第三次[劝谏才犯]。</zh>
<tai>ᨿᩮᩈᩴ ᨽᩥᨠ᩠ᨡᩩ ᩋᨬ᩠ᨬᨲᩁᩴ ᩅᩤ ᩋᨬ᩠ᨬᨲᩁᩴ ᩅᩤ ᩋᩣᨷᨩ᩠ᨩᩥᨲ᩠ᩅᩣ</tai><my>ယေသံ ဘိက္ခု အညတရံ ဝါ အညတရံ ဝါ အာပဇ္ဇိတွာ</my><roman>Yesaṃ bhikkhu aññataraṃ vā aññataraṃ vā āpajjitvā</roman><zh>凡是比库犯了其中任何一条后，</zh>
<tai>ᨿᩣᩅᨲᩦᩉᩴ ᨩᩣᨶᩴ ᨷᨭᩥᨧ᩠ᨨᩣᨴᩮᨲᩥ,</tai><my>ယာဝတီဟံ ဇာနံ ပဋိစ္ဆာဒေတိ,</my><roman>yāvatīhaṃ jānaṃ paṭicchādeti,</roman><zh>明知而覆藏多少天，</zh>
<tai>ᨲᩣᩅᨲᩦᩉᩴ ᨲᩮᨶ ᨽᩥᨠ᩠ᨡᩩᨶᩣ ᩋᨠᩣᨾᩣ ᨷᩁᩥᩅᨲ᩠ᨳᨻ᩠ᨻᩴ.</tai><my>တာဝတီဟံ တေန ဘိက္ခုနာ အကာမာ ပရိဝတ္ထဗ္ဗံ.</my><roman>tāvatīhaṃ tena bhikkhunā akāmā parivatthabbaṃ.</roman><zh>[即使]该比库不愿意，[也]应别住多少天。</zh>
<tai>ᨷᩁᩥᩅᩩᨲ᩠ᨳᨷᩁᩥᩅᩤᩈᩮᨶ ᨽᩥᨠ᩠ᨡᩩᨶᩣ</tai><my>ပရိဝုတ္ထပရိဝါသေန ဘိက္ခုနာ</my><roman>Parivutthaparivāsena bhikkhunā</roman><zh>已住了别住的比库</zh>
<tai>ᩏᨲ᩠ᨲᩁᩥ ᨨᩣᩁᨲ᩠ᨲᩴ ᨽᩥᨠ᩠ᨡᩩᨾᩣᨶᨲ᩠ᨲᩣᨿ ᨷᨭᩥᨷᨩ᩠ᨩᩥᨲᨻ᩠ᨻᩴ,</tai><my>ဥတ္တရိ ဆာရတ္တံ ဘိက္ခုမာနတ္တာယ ပဋိပဇ္ဇိတဗ္ဗံ,</my><roman>uttari chārattaṃ bhikkhumānattāya paṭipajjitabbaṃ,</roman><zh>应为比库更加履行六夜马那答。</zh>
<tai>ᨧᩥᨱ᩠ᨱᨾᩣᨶᨲᩮ᩠ᨲᩣ ᨽᩥᨠ᩠ᨡᩩ</tai><my>စိဏ္ဏမာနတ္တော ဘိက္ခု</my><roman>ciṇṇamānatto bhikkhu</roman><zh>行了马那答的比库，</zh>
<tai>ᨿᨲ᩠ᨳ ᩈᩥᨿᩣ ᩅᩦᩈᨲᩥᨣᨱᩮᩣ ᨽᩥᨠ᩠ᨡᩩᩈᩘᨥᩮᩣ,</tai><my>ယတ္ထ သိယာ ဝီသတိဂဏော ဘိက္ခုသင်္ဃော,</my><roman>yattha siyā vīsatigaṇo bhikkhusaṅgho,</roman><zh>何处有二十众的比库僧，</zh>
<tai>ᨲᨲ᩠ᨳ ᩈᩮᩣ ᨽᩥᨠ᩠ᨡᩩ ᩋᨻᩮ᩠ᨽᨲᨻᩮ᩠ᨻᩣ.</tai><my>တတ္ထ သော ဘိက္ခု အဗ္ဘေတဗ္ဗော.</my><roman>tattha so bhikkhu abbhetabbo.</roman><zh>该比库即应在其处出罪。</zh>
<tai>ᩑᨠᩮᨶᨷᩥ ᨧᩮ ᩐᨶᩮᩣ ᩅᩦᩈᨲᩥᨣᨱᩮᩣ</tai><my>ဧကေနပိ စေ ဦနော ဝီသတိဂဏော</my><roman>Ekenapi ce ūno vīsatigaṇo</roman><zh>假如不满二十众的比库僧为该比库出罪，</zh>
<tai>ᨽᩥᨠ᩠ᨡᩩᩈᩘᨥᩮᩣ ᨲᩴ ᨽᩥᨠ᩠ᨡᩩᩴ ᩋᨻᩮ᩠ᨽᨿ᩠ᨿ,</tai><my>ဘိက္ခုသင်္ဃော တံ ဘိက္ခုံ အဗ္ဘေယျ,</my><roman>bhikkhusaṅgho taṃ bhikkhuṃ abbheyya,</roman><zh>即使[只少]一位，</zh>
<tai>ᩈᩮᩣ ᨧ ᨽᩥᨠ᩠ᨡᩩ ᩋᨶᨻ᩠ᨽᩥᨲᩮᩣ,</tai><my>သော စ ဘိက္ခု အနဗ္ဘိတော,</my><roman>so ca bhikkhu anabbhito,</roman><zh>该比库也不能出罪，</zh>
<tai>ᨲᩮ ᨧ ᨽᩥᨠ᩠ᨡᩪ ᨣᩤᩁᨿ᩠ᩉᩣ,</tai><my>တေ စ ဘိက္ခူ ဂါရယှာ,</my><roman>te ca bhikkhū gārayhā,</roman><zh>而且那些比库应受呵责。</zh>
<tai>ᩋᨿᩴ ᨲᨲ᩠ᨳ ᩈᩣᨾᩦᨧᩥ.</tai><my>အယံ တတ္ထ သာမီစိ.</my><roman>ayaṃ tattha sāmīci.</roman><zh>这于此是如法的。</zh>
<tai>ᨲᨲ᩠ᨳᩣᨿᩈᩜᨶᩮ᩠ᨲ ᨷᩩᨧ᩠ᨨᩣᨾᩥ, ᨠᨧ᩠ᨧᩥᨲ᩠ᨳ ᨷᩁᩥᩈᩩᨴ᩠ᨵᩤ,</tai><my>တတ္ထာယသ္မန္တေ ပုစ္ဆာမိ, ကစ္စိတ္ထ ပရိသုဒ္ဓါ,</my><roman>Tatthāyasmante pucchāmi, kaccittha parisuddhā,</roman><zh>在此我问诸具寿：“于此是否清净？”</zh>
<tai>ᨴᩩᨲᩥᨿᨾ᩠ᨷᩥ ᨷᩩᨧ᩠ᨨᩣᨾᩥ, ᨠᨧ᩠ᨧᩥᨲ᩠ᨳ ᨷᩁᩥᩈᩩᨴ᩠ᨵᩤ,</tai><my>ဒုတိယမ္ပိ ပုစ္ဆာမိ, ကစ္စိတ္ထ ပရိသုဒ္ဓါ,</my><roman>dutiyampi pucchāmi, kaccittha parisuddhā,</roman><zh>第二次我再问：“于此是否清净？”</zh>
<tai>ᨲᨲᩥᨿᨾ᩠ᨷᩥ ᨷᩩᨧ᩠ᨨᩣᨾᩥ, ᨠᨧ᩠ᨧᩥᨲ᩠ᨳ ᨷᩁᩥᩈᩩᨴ᩠ᨵᩤ,</tai><my>တတိယမ္ပိ ပုစ္ဆာမိ, ကစ္စိတ္ထ ပရိသုဒ္ဓါ,</my><roman>tatiyampi pucchāmi, kaccittha parisuddhā,</roman><zh>第三次我再问：“于此是否清净？”</zh>
<tai>ᨷᩁᩥᩈᩩᨴᩮ᩠ᨵᨲ᩠ᨳᩣᨿᩈᩜᨶᩮᩣ᩠ᨲ,</tai><my>ပရိသုဒ္ဓေတ္ထာယသ္မန္တော,</my><roman>parisuddhetthāyasmanto,</roman><zh>于此诸具寿是清净的，</zh>
<tai>ᨲᩈᩜᩣ ᨲᩩᨱ᩠ᩉᩦ, ᩑᩅᨾᩮᨲᩴ ᨵᩤᩁᨿᩣᨾᩦᨲᩥ.</tai><my>တသ္မာ တုဏှီ, ဧဝမေတံ ဓါရယာမီတိ.</my><roman>tasmā tuṇhī, evametaṃ dhārayāmīti.</roman><zh>由于默然，此事我如是持。</zh>
<tai>ᩈᩘᨥᩣᨴᩥᩈᩮᩈᩮᩣ ᨶᩥᨭᩛᩥᨲᩮᩣ.</tai><my>သင်္ဃာဒိသေသော နိဋ္ဌိတော.</my><roman>Saṅghādiseso niṭṭhito.</roman><zh>僧始终诵第三</zh>


{{#include ../part/line.md:1}}
<tai>ᩈᩘᨥᩣᨴᩥᩈᩮᩈᩮᩣ ᨶᩥᨭᩛᩥᨲᩮᩣ</tai><roman>Saṅghādiseso niṭṭhito</roman><zh>僧始终诵第三</zh>
{{#include ../part/line.md:3}}

## 略诵
如有障难发生，则后面可以略诵。

{{#include ./patimokkha_samkhitta.md:1}}
{{#include ./patimokkha_samkhitta.md:4:10}}